Terry Pratchett

**Terence David John ”Terry” Pratchett** (28. huhtikuuta 1948 Beaconsfield, Buckinghamshire, Englanti – 12. maaliskuuta 2015) oli englantilainen humoristinen fantasia- ja tieteiskirjailija, joka tunnetaan parhaiten *[[Kiekkomaailma]]*-romaanisarjastaan.

## Elämä ja ura
Pratchett syntyi vuonna 1948 David ja Eileen Pratchettin perheen ainoaksi lapseksi. Hän aloitti 11-vuotiaana High Wycomben teknillisen yläasteen. Pratchett kertoi lukeneensa nuorena hyvin ahkerasti kaikenlaista kirjallisuutta, kuten H. G. Wellsiä, Arthur Conan Doylea ja Kenneth Graemea. Hän oli nuorena kiinnostunut myös avaruudesta ja tähtitieteestä ja haaveili urasta tähtitieteilijänä. Koska hän ei kuitenkaan ollut lahjakas matematiikassa, hän ryhtyi kirjoittamaan fiktiota.

Pratchettin ensimmäinen julkaistu kertomus oli ”The Hades Business”, joka julkaistiin koulun lehdessä, kun Pratchett oli 11-vuotias. Myöhemmin kertomus julkaistiin myös paikallislehdessä, ja se toi Pratchettille hänen ensimmäiset ansionsa kirjailijana. Palkkiollaan Pratchett osti käytetyn kirjoituskoneen.

Pratchett opiskeli englannin kieltä, taidetta ja historiaa. Hän päätti ryhtyä lehtimieheksi ja meni 17-vuotiaana töihin Bucks Free Press -kustantamoon. Hänen ensimmäinen romaaninsa, humoristinen lasten fantasia *The Carpet People*, julkaistiin vuonna 1971.

Koska Pratchettin esikoisteos menestyi hyvin, hän jatkoi kirjailijanuraansa romaaneilla *The Dark Side of the Sun* (1976) ja *Strata* (1981). Vuonna 1983 hän aloitti työt Sähköntuottajien liiton (Central Electricity Generating Board) lehdistötiedottajana. Samana vuonna hän julkaisi ensimmäisen osan *[[Kiekkomaailma]]*-tieteisfantasiaromaanisarjastaan, *[[Magian väri]]*. Romaani kertoo litteästä maailmasta, jota kannattelee neljä jättimäistä norsua, jotka seisovat avaruudessa uivan suunnattoman kilpikonnan selässä. Kiekkomaailmassa elää noitia ja velhoja sekä kääpiöitä ja peikkoja, ja romaanit parodioivat kaikkea mahdollista kirjallisuudesta ja historiasta nykypäivään.

Kiekkomaailman menestys antoi Pratchettille mahdollisuuden siirtyä kokopäivätoimiseksi kirjailijaksi. Hän jatkoi *Kiekkomaailma*-sarjan kirjoittamista uransa loppuun asti. Pratchett sai kirjoistaan lukuisia kirjallisuuspalkintoja, ja ne nostivat hänet 1990-luvulla Britannian suosituimmaksi kirjailijaksi.

Pratchettin muita kirjasarjoja ovat *Bromeliad*-trilogia ja *Johnny Maxwell* -trilogia.

Vuonna 2007 Terry Pratchettilla todettiin eräs Alzheimerin taudin harvinainen varhainen muoto, mutta hän jatkoi kirjoittamista aivan viimeiseen asti. Sairastuttuaan Pratchett ryhtyi keräämään rahaa Alzheimer-tutkimukseen.

Pratchett lyötiin ritariksi (OBE) vuonna 2009. British Humanist Association valitsi Pratchettin vuoden 2013 humanistiksi.

Pratchett kuoli vuonna 2015. Hänen keskeneräiset teoksensa sisältävä kovalevy tuhottiin hänen kuoltuaan, kuten hän oli ennen kuolemaansa toivonut.

Pratchett oli naimisissa Lyn Purvesin kanssa. Heidän tyttärensä Rhianna Pratchett syntyi vuonna 1976.

## Tuotanto
Pratchettin teoksia on myyty yli 55 miljoonaa kappaletta, ja niitä on käännetty kymmenille kielille. Pratchettin suomennoksia on painettu yli 200&nbsp;000 kappaletta.

Pratchett otti vaikutteita kirjoihinsa antiikin historiasta, klassisesta kirjallisuudesta ja populaarikulttuurista, joihin hän lisäsi omaa huumoriaan. Pratchettiin kirjat ovat fantasian ja tieteiskirjallisuuden sekä kaikenlaisten nykyajan ilmiöiden satiiria ja parodiaa.

Pratchett on maininnut yhdeksi suurimmista vaikuttajistaan kirjoittamisessa ja siihen suhtautumisessa suomalaisen *[[Muumi]]*-kirjailijan Tove Janssonin.

## Suomennetut teokset
### Kiekkomaailma

### Kiekkomaailman nuortenkirjat

### Bromeliad-trilogia

### Pitkä maa -sarja, yhdessä [[Stephen Baxter]]<nowiki/>in kanssa

### Muut teokset

## Suomentamattomia teoksia

* Kiekkomaailman oheiskirjat:
** *The Streets of Ankh-Morpok* (yhdessä Stephen Biggsin kanssa), 1993.
** *The Discworld Companion(myös nimellä:The New Discworld Companion)* (yhdessä Stephen Biggsin ja Paul Kidbyn kanssa), 1994, 1997, 2002.
** *The Discworld Mapp* (yhdessä Stephen Biggsin kanssa), 1995.
** *A Tourist Guide to Lancre* (yhdessä Stephen Biggsin ja Paul Kidbyn kanssa), 1998.
** *Death’s Domain* (yhdessä Paul Kidbyn kanssa), 1999.
** *Nanny Ogg’s Cookbook* (yhdessä Stephen Biggsin, Tina Hannan ja Paul Kidbyn kanssa), 1999.
** *The Last Hero* (yhdessä Paul Kidbyn kanssa), 2001.
* Muu fantasiakirjallisuus:
** *The Carpet People*, 1971.
** *The Dark Side of the Sun*, 1976.
** *Strata*, 1981.
* Johnny Maxwellin seikkailut -sarja:
** *Only You Can Save Mankind*, 1992.
** *Johnny and The Dead*, 1993.
** *Johnny and The Bomb*, 1995.
* Kuvateokset:
** 
** 
** 
* Tieteen popularisointia: 'Kiekkomaailman tiede' -sarja yhdessä Ian Stewartin ja Jack Cohenin kanssa:
** *the Science of Discworld*, 1999
** *the Science of Discworld II: The Globe*, 2002
** *the Science of Discworld III: Darwin’s Watch*, 2005

## Suomentamattomat sarjakuvat
**Mort A Discworld Big Comic* (yhdessä Stephen Biggsin kanssa), 1994.
**The Light Fantastic: Graphic Novel* (yhdessä Steven Rossin ja Joe Bennetin kanssa), 1993, 2008.
**The Colour of Magic: Graphic Novel* (yhdessä  Scott Rockwellin ja Steven Rossin kanssa) 1993, 2008.
**The Discworlds Graphic Novels: The Colour of Magic & Light Fantastic* (uusintapainos) (yhdessä Steven Rossin, Joe Bennetin ja Scott Rockwellin kanssa), 2008.
**GUARDS! GUARDS!: A Discworld Graphic Novel* (yhdessä Stephen Biggsin ja Graham Higginsin kanssa), 2000.

## Lähteet

## Kirjallisuutta
* 

## Aiheesta muualla

* Terry Pratchett Fan Site 
* Immonen, Petri: Terry Pratchett. Kirjailija s. 28.4.1948, k. 12.3.2015. *Helsingin Sanomat*, Muistot.